CELEX: 62014CN0402
Language: el
Date: 2014-08-22 00:00:00
Title: Υπόθεση C-402/14: Αίτηση για την έκδοση προδικαστικής αποφάσεως, την οποία υπέβαλε το Διοικητικό Εφετείο Αθηνών (Ελλάδα) στις 22 Αυγούστου 2014 — ΒΙΑΜΑΡ — Ελληνική Αυτοκινήτων και Γενικών Επιχειρήσεων A.E. κατά Ελληνικού Δημοσίου

27.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 380/4
            
         Αίτηση για την έκδοση προδικαστικής αποφάσεως, την οποία υπέβαλε το Διοικητικό Εφετείο Αθηνών (Ελλάδα) στις 22 Αυγούστου 2014 — ΒΙΑΜΑΡ — Ελληνική Αυτοκινήτων και Γενικών Επιχειρήσεων A.E. κατά Ελληνικού Δημοσίου
   (Υπόθεση C-402/14)
   2014/C 380/04
   Γλώσσα διαδικασίας: η ελληνική
   
      Αιτούν δικαστήριο
   
   Διοικητικό Εφετείο Αθηνών
   
      Διάδικοι στην υπόθεση της κύριας δίκης
   
   
      Προσφεύγουσα: ΒΙΑΜΑΡ — Ελληνική Αυτοκινήτων και Γενικών Επιχειρήσεων Α.Ε.
   
      Καθού: Ελληνικό Δημόσιο
   
      Προδικαστικά ερωτήματα
   
   
               1)
            
            
               Η διάταξη της παρ. 3 του άρθρου 1 της Οδηγίας 2008/118/ΕΚ (1) της 16ης Δεκεμβρίου 2008 είναι νομικώς αυτάρκης και τέλεια/ανεπιφύλακτη και επαρκώς σαφής, ώστε, παρόλο ότι η συγκεκριμένη διάταξη της Οδηγίας αυτής δεν έχει μεταφερθεί στην εσωτερική έννομη τάξη του κράτους μέλους/του ελληνικού κράτους, να αναπτύσσει άμεση ισχύ και να είναι δεκτική επίκλησης από ιδιώτη, που εξαρτά από αυτήν δικαιώματα, ενώπιον των εθνικών δικαστηρίων, αυτά δε να οφείλουν να τη λάβουν υπόψη;
            
         
               2)
            
            
               Σε κάθε περίπτωση οι διατάξεις της παρ. 5 του άρθρου 130 του Εθνικού Τελωνειακού Κώδικα σε συνδυασμό με αυτές της παρ. 1 του άρθρου 128 του ίδιου Κώδικα, κατά τις οποίες το πιστοποιητικό τελωνισμού των κοινοτικών οχημάτων που εισάγονται στο εσωτερικό της χώρας εκδίδεται μετά την είσπραξη του τέλους ταξινόμησης, η υποχρέωση καταβολής του οποίου γεννάται κατά την είσοδο τους στο εσωτερικό της χώρας, είναι σύμφωνες με τις διατάξεις της περ. γ του άρθρου 3 της Συνθήκης της ΕΟΚ, με τις οποίες κατοχυρώνεται η εξάλειψη των εμποδίων στην ελεύθερη κυκλοφορία των εμπορευμάτων μεταξύ των κρατών μελών;
            
         
      (1)  Οδηγία 2008/118/ΕΚ του Συμβουλίου σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (ΕΕ L 9 της 14.01.2009, σελ.12-30)